कर्मचारी चयन आयोग (SSC) ने कंबाइंड ग्रेजुएट लेवल परीक्षा 2021 के डॉक्यूमेंट वेरीफिकेशन के लिए आयोजित किए जा रहे डीवी टेस्ट के लिए एडमिट कार्ड जारी कर दिया है। बता दें एसएससी सीजीएल परीक्षा 2021 के लिए 23 दिसम्बर 2021 से आवेदन मांगे गए थे। सीजीएल परीक्षा टियर-1 11 से 21 अप्रैल 2022 तक आयोजित की गई थी। वहीं टियर 2 परीक्षा अगस्त 2022 और तीसरे टियर की परीक्षा दिसम्बर 2022 में आयोजित हुई। एग्जाम का चौथा टियर 4 मई 2023 को आयोजित होना है। जिसके लिए 15 से 31 जनवरी 2023 के बीच दस्तावेज वेरीफिकेशन प्रक्रिया का आयोजन किया जा रहा है।